Na temelju članka 1., 9.a i 10. Zakona o financiranju javnih potreba u kulturi (“Narodne novine”, broj 47/90 i 27/93 i 38/09), članka 20. **Zakona o tehničkoj kulturi („Narodne Novine“, broj 76/93, 11/99 i 38/09**), članka 32. i 33. Zakona o udrugama (“Narodne novine”, broj 74/14 , 70/17 i 98/19) i članka 37. Statuta Grada Šibenika („Službeni glasnik Grada Šibenika“ broj 2/21 ), Gradsko vijeće Grada Šibenika, na . sjednici od . lipnja 2024. godine, donosi

**O D L U K U**

**o izmjenama Programa javnih potreba u kulturi,**

**tehničkoj kulturi i znanosti Grada Šibenika za 2024. godinu**

1. U Programu javnih potreba u kulturi, tehničkoj kulturi i znanosti Grada Šibenika

za 2024. godinu ( „Službeni glasnik Grada Šibenika“, broj 10/23), u članku II. u točki 2. iznos: „200.000,00 EUR“ mijenja se u iznos: „289.000,00 EUR“.

U točki 3. iznos: „135.000,00 EUR“ mijenja se u iznos: „138.250,00 EUR“.

U točki 4. iznos: „237.200,00 EUR“ mijenja se u iznos: „324.000,00 EUR“.

U točki 5. pod d) iznos „8.200,00 EUR“ mijenja se u iznos: „12.100,00 EUR“ .

U istoj točki ukupan iznos: „85.642,00 EUR“ mijenja se u iznos:“89.542,00 EUR“.

U točki 6. iznos :“120.000,00 EUR“ mijenja se u iznos:“175.364,00 EUR“.

U točki 7. iznos :“733.673,00 EUR“ mijenja se u iznos:“1.225.843,00 EUR“.

U točki 8. iznos :“940.971,00 EUR“ mijenja se u iznos:“1.202.020,00 EUR“.

U točki 9. iznos :“1.522.000,00 EUR“ mijenja se u iznos:“1.696.000,00 EUR“.

U točki 10. iznos :“47.000,00 EUR“ mijenja se u iznos:“52.810,00 EUR“.

U točki 11. iznos :“3.028.000,00 EUR“ mijenja se u iznos:“5.328.799,00 EUR“.

2. U članku III. iznos: „7.163.486,00 EUR“ mijenja se u iznos:„10.635.628,00 EUR“.

3. Ova Odluka stupa na snagu dan nakon objave u „Službenom glasniku Grada Šibenika.“

KLASA: 611-09/23-01/05

URBROJ: 2182-1-01/1-24-

Šibenik, lipnja 2024.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović

Dostaviti:

1. Službeni glasnik Grada Šibenika

2.Upravni odjel za financije - ovdje

3.Upravni odjel za društvene djelatnosti - ovdje

4. Dokumentacija – ovdje

5. Arhiv – ovdje

**OBRAZLOŽENJE**

Obrazloženja pojedinih pozicija u izmjenama Programa javnih potreba u kulturi, tehničkoj kulturi i znanosti Grada Šibenika dio su obrazloženja u sklopu Izmjena i dopuna Proračuna Grada Šibenika za 2024. godinu, a nastale su na temelju praćenja realizacije programa:

U članku 2.:

* Točka 2. TRADICIONALNI DANI I OBLJETNICE „200.000,00 EUR“ mijenja se u iznos: „289.000,00 EUR“.

Navedenim programom, prigodnim programima u ustanovama kulture obilježavaju se manifestacije: Noć muzeja, Noć knjige te Međunarodni dan muzeja. Nadalje tradicionalno programom Light is life obilježava se dan kada je grad Šibenik dobio javnu rasvjetu na izmjeničnu struju. U mjesecu rujnu tradicionalno nizom raznih događanja obilježava se Dan grada Šibenika, Opsada Šibenmika i dr. Navedena stavka se povećava zbog povećanih troškova organizacije navedenih manifestacija koje se realiziraju u suradnji s Turističkom zajednicom Grada Šibenika.

* Točka 3. OSTALI KULTURNI PROGRAMI

iznos: „135.000,00 EUR“ mijenja se u iznos: „138.250,00 EUR“. Navedenim programom želi se podignuti kvaliteta i razvoj programa u kulturi kroz djelatnost udruga u kulturi. predlaže se povećanje stavke za 3.250,00 EUR te ona sad iznosi 138.250,00 EUR, a povećanje se odnosi na aktivnosti izrade kulturne strategije grada Šibenika koja iznosi 17.250,00 EUR sukladno Ugovoru o izradi Strategije kulturnog razvitka grada Šibenika 2024.-2030. koji je potpisan s Urbanex d.o.o. 25. travnja 2024. Godine

* Točka 4. ODRŽAVANJE SPOMENIKA KULTURE iznos: „237.200,00 EUR“

mijenja se u iznos: „324.000,00 EUR“. Izmjene se planiraju na sljedećim aktivnostima sukladno dinamičkom planu realizacije održavanja spomenika kulture:

K Pomoć crkvenim objektima s 29.200,00 EUR na 100.000,00 EUR sukladno zatraženim intervencijama na sakralnim objektima i Katedrali sv. Jakova;

K Sanacija Dolačkog bedema s 58.000,00 EUR na 98.000,00 EUR za izradu statičkog elaborata „Elaborat postojećeg stanja bedema“ koji uključuje: geotehničko istraživanje i sve druge istražne građevinske radove potrebne za buduće uređenje; zatim izrada idejnog arhitektonskog projekta revitalizacije Dolačkog bedema i arheološko istraživanje gornjeg dijela Dolačkog bedema

K Zaštita i revitalizacija Dvojnog bedema s 44.000,00 EUR na 20.000,00 EUR za dovršetak idejnog projekta rekonstrukcije bedema i postojećih ulica u kontaktnom prostoru za ishodovanje lokacijske dozvole

* Točka 5. PROGRAM TEHNIČKE KULTURE I ZNANOSTI: iznos: „85.642,00

EUR“ mijenja se u iznos:“89.542,00 EUR“. Predlaže se povećanje stavke u sveukupnom iznosu od 13.800,00 EUR i to u podtočki d) Lokalni programi za mlade na kontu 3291 Naknade za rad predstavničkih i izvršnih tijela, povjerenstava i sl. za rad članova Savjeta mladih Grada Šibenika u iznosu od 1.700,00 EUR., te na kontu 3293 Reprezentacija iznos od 200,00 EUR mijenja se u iznos 2.400,00 EUR.

* točka 6. UDRUGE GRAĐANA iznos :“120,00 EUR“ mijenja se u iznos:

“175.364,00 EUR“. Predlaže se povećanje stavke zbog usklađenja zakonski definirane obveze financiranja djelatnosti Crvenog križa u visini od 0,5% prihoda jedinica lokalne i područne (regionalne) samouprave ostvarenog u prethodnoj godini, koje nije bilo moguće planirati u stvarnom iznosu prilikom planiranja i donošenja Proračuna Grada Šibenika za 2024. godinu, a koji je sastavni dio ove aktivnosti. Sukladno navedenom, u 2023. godini visina ostvarenih sredstava za djelatnost Crvenog križa iznosi 126.467,04 EUR.

- U točki 7. MUZEJ GRADA ŠIBENIKA iznos :“733.673,00 EUR“ mijenja se u

iznos:“1.225.843,00 EUR“. Izmjene su nastale zbog povećanja rashoda za zaposlene (povećanje osnovice za plaću od 20,5%, planiranje 13-tog rashoda za plaće, zapošljavanje djelatnika u suvenirnici/porti na određeno vrijeme tijekom ljetne sezone); materijalne rashode ( rashod za panik rasvjetu u zgradi muzeja koja je zakonski propisana, rashod za potrebe prijevoza izložbi i eksponata, rashod za usluge prijevoza za Međunarodni dan muzeja u Tomislavgrad, rashod za škure na palači Rossini zbog opasnosti za prolaznike, rashod za pripremu dokumentacije za prijavu na EU projekt, rashodi za računalne usluge zbog vođenja internetske stranice te dodatnih troškova prilikom zapošljavanja djelatnika u Financijsko-računovodstvenoj službi) i za kontinuirane materijalne rashode su planirani 13-i rashodi zbog ukidanja podskupine računa 193. Nadalje, povećanje se odnosi i na novi kapitalni projekt – Energetska obnova Muzeja grada Šibenika kao i za aktivnosti Muzejsko- galerijske djelatnosti, Arheološki lokaliteti i Muzejsko izdavaštvo zbog više odobrenih prihoda od Ministrastva kulture i medija, te i za rashode za izložbu o šibenskom zlataru i graveru iz 16. stoljeća Horaciju Fortezzi.

* U točki 8. GRADSKA KNJIŽNICA „JURAJ ŠIŽGORIĆ“ ŠIBENIK iznos: „940.971,00 EUR“ mijenja se u iznos:“1.202.020,00 EUR“. I. izmjenama i

dopunama Financijskog plana predlaže se povećanje rashoda jer se povećavaju stavke za plaće za redovan rad i za doprinos za obvezno zdravstveno osiguranje zbog povećanja osnovice za izračun plaće za 20,5 % koja bi se trebala primijeniti od lipnja s isplatom u srpnju i primjene novog Pravilnika o proračunskom računovodstvu i računskom planu, zbog kojeg se mora planirati trinaesta plaća u 2024. godini. Stavka za ostale rashode za zaposlene povećava se zbog manjeg iznosa sredstava planiranih za isplatu uskrsnice, zbog isplate pomoći u slučaju bolovanja dužeg od devedeset dana jednoj djelatnici, zbog isplate naknade za neiskorišteni godišnji odmor i zbog primjene novog Pravilnika o proračunskom računovodstvu i računskom planu, zbog kojeg se mora planirati trinaesti trošak prehrane. Pomoći iz državnog proračuna povećavaju se ukupno za 22.825,00 eura za plaće za redovan rad i za doprinos za obvezno zdravstveno osiguranje zbog povećanja osnovice za izračun plaće za voditelja županijske matične razvojne službe i primjene novog Pravilnika o proračunskom računovodstvu i računskom planu, zbog kojeg se mora planirati trinaesta plaća u 2024. godini i zbog financiranja programa otkupa knjiga za narodne knjižnice Ministarstva kulture i medija. Donacije se povećavaju za 1.150,00 EUR zbog dobivene a neplanirane donacije Turističke zajednice grada Šibenika za realizaciju natječaja KuŠIn i Turističke zajednice Šibensko-kninske županije za realizaciju natječaja KuŠInić. Naknade s naslova osiguranja povećavaju se za 801,00 eur zbog isplate sanacije štete od požara na temelju procjene Croatia osiguranja d. d. Sredstva Europske unije se povećavaju za 2.635,00 EUR za realizaciju Erasmus+ projekta „Knjižnica mijenja svijet“, koji se bavi održivim razvojem zastupljenim sljedećim aktivnostima: zelenim putovanjem, zero waste događanjima, skladišnim kapacitetima, brigom za domaću, ekološki proizvedenu hranu itd.), .

* U točki 9. HRVATSKO NARODNO KAZALIŠTE U ŠIBENIKU

iznos:“1.522.000,00 EUR“ mijenja se u iznos:“1.696.000,00 EUR“. Povećanje stavki odnose se na programe: Kazališna direkcija – povećanje sredstava odnosi se na podmirenje općih troškova poslovanja odnosno plaća koja će narasti uslijed povećanja osnovice za plaće od 20,5 % temeljem Odluke Grada Šibenika te nabava tribine za programe Međunarodnog dječjeg festivala na otvorenom. Isto tako se povećao iznos dugotrajne nefinancijske imovine uslijed planirane nabave opreme za potrebe kazališne djelatnosti. Značajno povećanje bilježi se na rashodima za usluge zbog planiranog troška održavanja zgrade radi energetske obnove zgrade Kazališta. Nadalje, na stavkama Kazališnog programu izmjene su uvjetovane smanjenim rashodima za usluge u realizaciji vlastitih predstava, dok zbog energetske obnove Kazalište nije u mogućnosti početi sa sezonom 24./25. u rujnu 2024. godine. U okviru Glazbeno-scenskog programa izmjene su planirane uslijed manje potrošenih sredstava za realizaciju istih; dok su izmjene na programu Međunarodnog dječjeg festivala nastale zbog usklađivanja s programskim planom, te zbog promjena vlastitih i namjenskih prihoda HNK u Šibeniku.

* U točki 10. GALERIJA SVETOG KRŠEVANA iznos :“47.000,00 EUR“

mijenja se u iznos:“52.810,00 EUR“. Ovim Izmjenama i dopunama ukupni prihodi i rashodi povećani su za 5.810,00 eura u odnosu na plan i program zbog povećanja rashoda za plaću ravnateljice, te računalnih usluga za održavanje službene mrežne stranice ustanove i održavanja. programa riznice.

* U točki 11. TVRĐAVA KULTURE ŠIBENIK iznos :“3.028.000,00 EUR“

mijenja se u iznos:“5.328.799,00 EUR“.

Predložene izmjene i dopune proračuna nastale su iz sljedećih razloga:

- Ustanovi je kroz prvu polovicu 2024. odobreno provođenje prijavljenih EU projekata i apliciranja na natječaje Ministarstva kulture te zaklada na nacionalnoj i internacionalnoj razini i organizaciju koncertnih događanja na pozornici Tvrđave sv. Mihovila ( ugovorena je produkcija šest inozemnih imena )

- procijenjena vrijednost novougovorenih projekata u traženom proračunskom razdoblju 1.574.399,00 EUR

- sufinanaciranje projekata sredstvima nadležnog proračuna

- izostanak značajnije donacije iz energetskog sektora u odnosu na prethodno razdoblje

- rebalans projekcije ostvarenja prihoda iz gospodarske djelatnosti

- odluka Osnivača o povećanju osnovice za plaću 20,5 %

- rashodi glazbene produkcije većih inozemnih glazbenih programa

- evidentiranje rashoda Adventure; postojeći plan je potrebno uvećati sukladno planu (visini) održavanja programa u prosincu tekuće godine obzirom na ostvarenje rashoda usluga izvršenih nakon završetka dočeka Nove godine 2024. u tekućem razdoblju, sve sukladno financijskom planu partnera na projektu tj. Grada Šibenika i TZ Grada Šibenika.

- U članku 3. sukladno predloženim I. izmjenama i dopunama Proračuna za 2024. godinu za financiranje javnih potreba u kulturi Grada Šibenika ukupan planirani iznos od „7.163.486,00, EUR“ mijenja se u iznos:„10.635.628,00 EUR“.